હવે કોર્પોરેટ કલ્ચરમાં પણ આ પ્રકારની ઉજવણી થતી હોવાથી થોડા ડિસન્ટ લાગે તેવા બ્લેક, વ્હાઇટ અને ગ્રે કલરના બેલ્ટ પણ મળે છે. જે મોટી વયના લોકો માટે ખાસ તૈયાર કરવામાં આવ્યા છે. ફ્રેન્ડશિપ ડેના દિવસે મિત્રો પરસ્પર ગિફ્ટ પણ આપતા હોય છે તમે મિત્રને આપી શકો તેવા વિવિધ પ્રકારના કી-ચેઇન, ફોટોફ્રેમ કે તેને ગમતાં ગીતોની ડીવીડી આપી શકો છે. જોકે તમારા મિત્રની યાદગાર પળો તમે કેમેરામાં કેદ કરી હોય તો તેનો ફોટો ફ્રેમમાં મઢાવીને આપવાનો આઇડિયા જૂનો થઈ ગયો છે. તેના બદલે તમે તેને કપ, કુશન કે પેન હોલ્ડર પર તેનો ફોટો છપાવીને આપશો તો એ તમારી આ એકદમ અલગ ભેટ જિંદગીભર નહીં ભૂલે. ફ્રેન્ડ તમારા માટે ખાસ છે તે લાગણીનો અહેસાસ કરાવવા માટે કાર્ડની સાથે સાથે તમે હેન્ડમેડ બેગ કે જ્વેલરી પણ આપી શકો છો. ફ્રેન્ડશિપ કાર્ડ સાથે જ પેક કરેલાં આકર્ષક ફ્રેન્ડશિપ બેલ્ટ અથવા તો ફ્રેન્ડશિપ ક્વોટ લખેલો મગ પણ તમે મિત્રને ગિફ્ટમાં આપી શકો છો. બસ તો આ વખતે નવા ટ્રેન્ડમાં અને નવી રીતે તમે આ દિવસની ઉજવણી કરો, વિશ યુ અ વેરી હેપી ફ્રેન્ડશિપ ડે…